cyanic-selkie/wikianc huggingface dataset:
Pakko-oireinen häiriö
Pakkotoiminnot
Pakkotoiminnot ovat toimintoja, joita potilas suorittaa, yleensä toistuvasti, yrittääkseen torjua pakkomielteensä tai saadakseen niihin helpotusta. Muiden mielestä nämä pakkotoiminnot voivat olla turhia. Potilaasta itsestään ne tuntuvat kuitenkin tärkeiltä, ja ne pitää suorittaa tietyillä tavoilla ikävien seurausten pelon aiheuttaman stressin vuoksi. Potilas saattaa esimerkiksi tarkastaa yhä uudestaan, onko pysäköity auto lukittu, tai sytyttää ja sammuttaa valot useita kertoja ennen huoneesta lähtöä. Potilas, joka pelkää taudin saamista tai saastumista, peseytyy jatkuvasti ja välttää koskemasta likaisiin esineisiin tai roskiin. Yleensä toiminnot suoritetaan niin tottuneesti, etteivät muut huomaa niitä. Tyypilliset pakkotoiminnot ovat ylenmääräinen peseytyminen ja peseminen, tarkistelu, tavaroiden hamstraaminen, koskettelu, laskeminen ja järjestely sekä muut rituaalinomaiset toiminnot, joiden potilas tuntee helpottavan pakkomiellettä.
Pakko-oireisen ihmisen rituaalit saattavat olla varsin pikkutarkkoja. Esimerkiksi pakko-oireinen tupakoitsija voi uskoa, että tupakoinnin lopettaminen on mahdollista vain kuukauden 13. tai 27. päivänä ja vain kun hänellä on illalla neljä savuketta hallussaan.
Suurin osa potilaista tiedostaa, etteivät heidän käytöksensä ja ajatuksensa ole järkeviä, mutta he tuntevat ne välttämättömiksi saadakseen pelon tunteet pois. Koska potilaat ovat tietoisia käytöksensä järjenvastaisuudesta mutta eivät saa pakko-oireitaan pois, pakko-oireista häiriötä pidetään yhtenä turhauttavimmista ahdistuneisuushäiriöistä. Henkilö, joka pakonomaisesti tarkistelee, onko ulko-ovi lukossa, voi uskotella itselleen, että oven tarkistelun aiheuttama ajankulu ja stressi eivät ole mitään verrattuna murtovarkaan uhriksi joutumisen aiheuttamiin ongelmiin, ja ajattelevat siksi tarkistelun olevan parempi vaihtoehto. Käytännössä tämä voi johtaa pitkään tarkistelun kierteeseen.
Päänsisäiset pakkotoiminnot
Kaikki potilaat eivät toteuta pakkotoimintoja. Viime vuosina on diagnosoitu enemmän puhtaasti obsessiivista pakko-oireista häiriötä. Tämä pakko-oireisen häiriön muoto toteutuu vain pään sisällä. Tällaisia ovat esimerkiksi sanojen tai fraasien toistelu tai laskeminen.
Pakkoajatukset
Pakkomielteet eli pakkoajatukset ovat epämiellyttäviä tai ahdistavia ajatuksia, joita potilas ei voi lakata ajattelemasta. Tyypillisiä pakkomielteitä ovat taudin saamisen pelko sekä itsensä tai toisten satuttaminen. Pakkomielteet ovat tyypillisesti automaattisia, tiheään esiintyviä, ahdistusta aiheuttavia ja vaikeasti hallittavissa tai lopetettavissa. Potilaan mieltä kalvaa useimmiten asia, jota hän eniten pelkää. Potilaat, jotka pelkäävät loukkaavansa tai satuttavansa itseään tai jotakuta toista, ovat itse asiassa taipuvaisia tekemään näin huomattavasti epätodennäköisemmin kuin keskivertohenkilö.
Oireiden seuraukset
Häiriö heikentää usein elämän laatua. Kuten monet muut stressihäiriöt, pakko-oireinen häiriö voi aiheuttaa myöhemmin masennusta. Häiriön aiheuttama ahdistus voi johtaa toivottomuuden tunteeseen. Pakko-oireisen häiriön vaikutukset, varsinkin sen oireiden aiheuttama ajankulu, voivat aiheuttaa ongelmia työssä ja ihmissuhteissa. Myös tietoisuus häiriön järjenvastaisuudesta voi ahdistaa. Vakavaa pakko-oireista häiriötä sairastavilla henkilöillä voi mennä pakkotoimintoihin useita tunteja päivässä. Pakkomielteen laukeamista välttääkseen he usein myös välttävät tiettyjä tilanteita tai paikkoja.
Jotkut menestyvät kuitenkin työssään ja ihmissuhteissaan, ja moni osaa piilottaa pakko-oireensa kokiessaan ne hävettäviksi.
Määritelmä
Jotta OCD-diagnoosin voisi tehdä, on oltava DSM-IV-TR:n kriteereiden mukaan joko pakkomielteitä, pakkotoimintoja tai molempia. DSM-IV-TR nimeää diagnoosin kriteereiksi seuraavat pakkomielteet ja pakkotoiminnot.
Näiden kriteereiden lisäksi kyseisen henkilön täytyy jossakin häiriön vaiheessa itse huomata, että nämä toiminnot ovat kohtuuttomia tai tarkoituksettomia. Pakkomielteiden tai pakkotoimintojen täytyy olla ennen kaikkea aikaa kuluttavia (niihin kuluu aikaa enemmän kuin tunti päivässä), niiden täytyy aiheuttaa ahdinkoa tai aiheuttaa sosiaalisten, ammatillisten tai koulunkäyntiin liittyvien toimintojen heikkenemistä. OCD aiheuttaa usein masennusta muistuttavia tunteita.
Eronteko muihin ongelmiin
Pakko-oireinen häiriö on erilainen kuin peliriippuvuus tai ylensyönti. Pakko-oireiset eivät aktiivisesti halua toteuttaa pakkotoimintojaan, kun taas peliriippuvaiset ja ylensyöjät saavat ainakin jonkun verran mielihyvää toiminnastaan.
Termi pakko-oireinen tarkoittaa yleensä puhekielessä henkilöä, joka on pikkutarkka tai täysin johonkin tehtävään syventynyt. Tällainen käytös ei kuitenkaan välttämättä ole pakko-oireista. On tärkeää erottaa OCD muista ahdistuneisuushäiriöistä, kuten tavanomaisesta jännityksestä ja stressistä. Henkilöllä, jolla on merkkejä sairaalloisesta kiintymyksestä toiseen henkilöön tai objektiin yleisesti tai jolla on perfektionismin ominaisuuksia, ei välttämättä ole OCD:ksi määriteltyä tilaa.
Yhtä aikaa esiintyvät sairaudet
Joillakin potilailla on muita samanaikaisia sairauksia, kuten sosiaalisten tilanteiden pelko, Touretten syndrooma, ihon pakonomainen nyppiminen, ruumiinkuvahäiriö tai karvojennyppimishäiriö. Usein myös pakko-oireisesta häiriöstä kärsivät sairastuvat masennukseen.
Hoito
Jos ja kun pakko-oireisen häiriön tunnistaa, itsehoito saattaa olla hyvinkin tehokasta. Jotkut ovat parantuneet tai saaneet huomattavaa helpotusta tutustumalla Edna Foan suomennettuun kirjaan Kerrasta poikki ja noudattamalla sen itsehoito-ohjelmaa.
Elcaset
Elcaset on Sonyn 1970-luvulla kehittämä kasettinauhuri, jonka äänenlaatu on paljon C-kasettia parempi. Suomalainen Hifi-lehti totesi huhtikuussa 1979 sen vastaavan laadukkaiden avokelanauhureiden tasoa. Nimi "Elcaset" tulee ilmeisesti sanasta L-cassette, joka on lyhenne sanasta Large Cassette eli suomeksi "suuri kasetti". Kasetissa käytettävä nauha oli samanlevyistä kuin avokelanauhureissa käytetty eli 6 mm. Nauhan nopeus oli 9,5 cm/s eli kaksinkertainen verrattuna C-kasettiin.
Pakko-oireinen häiriö
Hoito
Käyttäytymisterapia (BT) ja kognitiivinen käyttäytymisterapia (CBT) ovat pakko-oireiseen häiriöön sopivia hoitomuotoja. Lääkkeet voivat nopeuttaa ja helpottaa hoitoa, mutta asiantuntijoiden mukaan nämä kaksi terapian muotoa ovat selvästi parhaat vaihtoehdot. Lääkkeet eivät yleensä hillitse oireita yhtä hyvin, ja oireet palaavat, jos lääkitys lopetetaan.
OCD:n hoitoon erikoistuneen Jeffrey Schwartzin mukaan pakko-oireisen häiriön hoidossa on oleellista mieltää pakko-oireet ikään kuin aivojen itsenäisen toiminnan tuotoksiksi, jotka ovat irrallaan heidän omasta persoonastaan. Lisäksi on tärkeää, että potilas löytää jotain itselle sopivaa tekemistä, johon voi kohdistaa huomionsa pakko-oireiden ilmaantuessa. Pakko-oireisiin on myös opittava suhtautumaan täysin merkityksettömänä asiana.
Elcaset
Kyseisen laitteen kasetit ovat noin kolme kertaa C-kasettia suurempia. Elcaset-laitteiden valmistus lopetettiin kokonaan 1980-luvulla. Valmistuksen loputtua kaikki Sonyn keskusvarastossa olleet Elcaset-nauhurit myytiin Suomeen.
Pakko-oireinen häiriö
Hoito
On myös huomattu, että orbitofrontaalisen aivokuoren ja häntätumakkeen toiminta normalisoituu, kun potilas paranee pakko-oireistaan esimerkiksi meditaatioharjoitusten avulla.
BT:ssä tai CBT:ssä käytetään ERP:tä (Exposure Response Prevention - Altistus-vasteen välttäminen) – aluksi esimerkiksi tautikammoinen joutuu koskettamaan jotakin vain miedosti saastaiseksi mieltämäänsä, kuten pyyhettä, joka on koskettanut toista pyyhettä, joka on koskettanut ”likaisessa” paikassa, kuten koulussa, ollutta kirjaa koskettanutta hammastikun päätä. Sen jälkeen he tajuavat, että he voivat koskettaa jotakin hieman enemmän ”saastaista”.
Pakko-oireiset ovat usein peloissaan siitä, että he olisivat hulluja tai tulossa hulluksi. He ovat usein erittäin sairaudentuntoisia oireidensa suhteen ja saattavat hävetä oireitaan siinä määrin, etteivät kerro niistä kenellekään. Monelle pakko-oireista kärsivälle on helpottavaa saada tietää, ettei hän ole ainoa, joka kärsii, ja että "tavallisilla" ihmisilläkin on pakko-oireita, joihin he eivät kuitenkaan kiinnitä erityistä huomiota.
Lääkehoitona voi kokeilla SSRI-lääkkeitä. Vaste ei kuitenkaan tule nopeasti ja vaikka hoito olisi tehoavaakin (ehkä alle 50 % tapauksista), niin potilaat mielellään lopettavat lääkityksen siihen liittyvien haittojen vuoksi. Jotkut lääkkeet, kuten gabapentiini, on joissain tapauksissa todettu toimiviksi hoidossa. Oireet tahtovat palautua, kun lääkitys lopetetaan.
Jukka Emil Vanaja
Jukka Emil Vanaja on Heikki Vihisen esittämä fiktiivinen henkilö, joka esiintyi kolmessa Kummeli-ryhmän komediallisessa televisiosarjassa: Lihaksia ja luoteja (1996), Lääkärit tulessa (1998) sekä Jurismia! (2002). Pyörätuolissa istunut Vanaja selvisi usein hengissä ja vahingoittumana asioista, jotka olisivat tappaneet normaalin ihmisen.
Vanaja liukastui yleisessä saunassa saippuaan ja joutui siten pyörätuoliin. Tapa, jolla Vanaja vammautui, vakuutti arkkiatri Volmari Kuulapään palkkaamaan hänet yksityissairaalansa emeritukseksi sarjassa Lääkärit tulessa. Vanajan toimenkuvia ovat olleet tämän lisäksi poliisipäällikkö sarjassa Lihaksia ja luoteja sekä laamanni sarjassa Jurismia!.
Vanajan ruoansulatuselimistö, kuten myös Vanaja itse on ilmiömäisen karaistunut kestämään lähestulkoon kaikenlaisia sairauksia ja kemikaaleja. Vanaja syö muun muassa jätevedenpuhdistamon lietealtaasta pyydettyä raakaa kalaa, lyijyä kahvissa, bensiiniä, moottoriöljyä ruoan paistamiseen tai pelkästään juomana ja putkenpuhdistusnestettä ilman mainittavia sivuvaikutuksia. Hänellä on myös vatsassaan koteloitunut Mauser M1916 -pistooli, jonka hän epähuomiossa söi opiskeluvuosinaan. Kyseisellä pistoolilla Vanaja ampui vahingossa Volmari Kuulapäätä sarjassa Lääkärit tulessa. Samassa sarjassa Vanaja oli myös ainut sairaalan henkilökunnasta, joka ei saanut ebolaa. Tämä johtui hänen runsaasta jalkasienestä, jonka ansiosta myös muut paranivat. Vanajan jalkasienestä alettiin tehdä ebolaa parantavia lääketabletteja. Lisäksi hän poistatti kiveksensä eläinlääkäri Väinö Kärsäkkäällä, koska halusi laulaa kuoroharjoituksissa ylä-äänillä. Vanajalla on myös nimeltämainitsemattomia ruoansulatuselinten vaivoja.
Vanaja vaikuttaa käyttävän kaikissa sarjoissa samoja vaatteita: harmaat housut ja sukat, kellastunut paita, sekä virttynyt pikakiinnitteinen kravatti, jotka muiden hahmojen reaktioiden perusteella tuoksahtavat jo hieman vähemmän raikkailta. Vanaja hikoaa jatkuvasti, mitä ilmentävät hänen paitansa kainaloiden alla näkyvät isot märät läiskät, huurtuneet silmälasit ja hiestä märkänä kiiltävä kalju.
Vanajalla on kumppaninaan Risto-niminen posliinista tehty koira.
Sävastin piiri
Sävastin piiri sijaitsee Bodenin kunnassa Ruotsissa. Sen väkiluku on.
Aiheesta muualla
thumb|left|Bodenin kunnan piirit
Albania yleisurheilun Euroopan-mestaruuskilpailuissa
Albania on saavuttanut yleisurheilun ulkoratojen Euroopan-mestaruuskilpailuissa yhden mitalin ja yhden pistesijan. Luiza Gega sijoittui 3 000 metrin estejuoksussa hopealle Amsterdamissa 2016 ja neljänneksi Berliinissä 2018. Maa on EM-kisojen kaikkien aikojen mitalitilastossa 40. sijalla.
Maa on osallistunut EM-kisoihin vuosina 1938, 1966 ja vuodesta 1990 lähtien joka kerta. Ennen vuoden 2016 kisoja sillä ei ollut yhtään pistesijaa eli sijoitusta kahdeksan parhaan joukkoon. Keihäänheiton Euroopan-mestaruuden vuonna 2002 Kreikan edustajana voittanut Mirela Maniani oli syntyjään albanialainen ja edusti Albaniaa vuoden 1994 EM-kilpailuissa.
Viuhkanuppisuihku
Viuhkanuppisuihku (Trimeria grandifolia) on pajukasvien (Salicaceae) heimoon, nuppisuihkujen (Trimeria) sukuun kuuluva kasvilaji.
Viuhkanuppisuihkua, kalenjin-kielillä Chepkererlong, käytetään Keniassa perinteisessä lääkinnässä eri sairauksien hoitoon. Muun muassa kasvin lehdistä puristettua massaa käytetty hampaiden hoidossa ja lehtien pureskelun on uskottu vahvistavan hampaita. Lisäksi lajia on käytetty ainesosana useista kasveista tehdyissä sekoituksissa muun muassa syövän, nivelreuman ja munuaissairauksien hoidossa.
Stella
Stella on tähteä tarkoittava latinan kielen sana.
Sanaa käytetään myös seuraavissa merkityksissä:
Hardangerviulu
thumb|Hardangerviulu
Hardangerviulu on viulua muistuttava kielisoitin. Se eroaa tavallisesta konserttiviulusta muun muassa ohuemman puuaineksen vuoksi.
Hardangerviulussa on kahdeksan tai yhdeksän kieltä, joista neljää soitetaan jousella ja loput resonanssikielet antavat soittimelle sen luonteenomaisen äänen. Tavanomainen viritys on ADAE, mutta tunnetaan myös ADAC#-viritys, jota pidetään "peikkovirityksenä" tai "paholaisvirityksenä". Edvard Griegin Peer Gyntissä on lisäksi käytetty omia virityksiä. Hardangerviulu on keskeisessä osassa Howard Shoren säveltämän Taru sormusten herrasta -elokuvamusiikin Rohan-teemassa.
Nykyaikaisen hardangerviulun keksijänä pidetään Hardangerin Skaarissa vuosina 1669–1759 elänyttä Isak Nilssen Botnea.
Tennis (lehti)
Tennis on Suomen Tennisliiton julkaisema avoin verkkolehti tenniksestä kiinnostuneille. Lehteä on julkaistu vuodesta 1974 ja nykyinen päätoimittaja on Suomen Tennisliiton toimitusjohtaja Teemu Purho. Nykyisin lehti julkaistaan ainoastaan verkkolehtenä.
Tenniksessä on muun muassa artikkeleja valmennuksesta, tennispelaajista sekä tiedotteita junioritoiminnasta.
OCD
OCD voi tarkoittaa seuraavia asioita:
Ardisia
Ardisia on kasvisuku, joka kuuluu esikkokasveihin. Se on heimon runsaslajisin suku, joka sisältää 726 lajia puuvartisia kasveja. Niitä esiintyy trooppisilla ja lämpimillä alueilla Amerikassa, Keski-Afrikassa, Aasiassa ja Australiassa.
Överluleån piiri
Överluleån piiri sijaitsee Bodenin kunnassa Ruotsissa. Sen väkiluku on.
Aiheesta muualla
thumb|left|Bodenin kunnan piirit
Guayanan itsenäinen tasavalta
thumb|Kiistanalainen alue (nykyinen [[Amapán osavaltio) vihreällä.]] thumb|Tasavallan ensimmäinen lippu oli yhdistelmä Ranskan ja Brasilian lipuista. thumb|upright|Presidentti Jules Gros. Guayanan itsenäinen tasavalta eli Cunanin tasavalta (République de Counani) oli valtiohanke Ranskan Guayanan ja Brasilian välisellä kiistanalaisella alueella. Ranskalaiset yksityishenkilöt perustivat sen vuonna 1886. Alue tunnustettiin vuonna 1900 kuuluvaksi Brasiliaan.
Tausta
Ranskan Guayanan ja Portugalille kuuluneen Brasilian raja oli 1600-luvulta lähtien ollut epäselvä, ja maat kiistelivät Oyapock- ja Amazonjokien välisestä alueesta. Brasilian itsenäistyttyä vuonna 1822 Ranska vaati yhä Araguarijoen pohjoispuolista aluetta.
Alue oli jakautunut Brasilian ja Ranskan vaikutuspiireihin, joiden keskuksina toimivat Amapán ja Cunanin (ransk. Counani) kylät. Siellä oli noin 1 500 asukasta, jotka koostuivat intiaaneista, paenneista mustista orjista ja sotilaista, valkoihoisista brasilialaisista ja ranskalaisista sekä heidän sekoittuneista jälkeläisistään. Cunania johti Brasiliasta paennut mustaihoinen kapteeni Trajane (Trajano Benitez) ja Amapáa lähetyssaarnaajan avustama intiaani. Kirkollisissa asioissa johtoasema oli ranskalaisilla.
Ranskassa oli 1880-luvulla innostuttu uusien siirtomaiden hankkimisesta. Cunanin tasavallan aloitteentekijänä voidaan nähdä Ranskan Guayanan parlamenttiedustaja Gustave Franconie, joka johti pientä kolonialismin kannattajien ryhmää. Hän tutustui kirjailija Jules Grosiin, joka oli suosittujen siirtomaa-aiheisten seikkailukertomusten kirjoittaja. Gros oli ennestään kiinnostunut Ranskan Guayanasta, ja Franconie esitteli hänelle kaksi alueella liikkunutta tutkimusmatkailijaa, Henri Coudreaun ja Jean Ferréol Guiguesin.
Coudreau oli matkaillut Guayanassa ja kiistellyllä alueella, kirjoittanut alueen rikkauksista kertovia teoksia ja tehnyt kaikkensa vanhan rajakiistan nostamiseksi uudelleen esille. Guigues oli puhdasverinen seikkailija, joka väitti löytäneensä alueelta sveitsiläisen ystävänsä Paul Quartierin kanssa suuren kultaesiintymän ja etsi nyt rahoitusta suunnitelmiensa toteuttamiseksi. Guayanan kuvernööri lähetti sittemmin Coudreaun ja Quartierin tutkimusmatkalle Cunaniin, jossa jälkimmäinen meni naimisiin kapteeni Trajanen avustajan tyttären kanssa.
Ranskalaismielinen Trajane oli joutunut vaikeuksiin brasilialaisen kauppiaan kanssa ja pyytänyt tuloksetta apua Ranskan Guayanan viranomaisilta. Quartier oli esittänyt Trajanelle Guiguesin kanssa hautomansa ajatuksen Ranskan suojelemasta Cunanin itsenäisestä valtiosta kiistanalaisella alueella. Guiguesin mielestä valtiota hoitamaan oli perustettava kauppakomppania, joka ottaisi tehtäväkseen kultaesiintymien hyödyntämisen. Suunnitelmasta kertoi ensimmäisen kerran Jules Gros jännityskertomuksen muodossa Le journal des voyages -lehdessä heinäkuussa 1886.
Tasavalta
thumb|Tasavallan kartta. thumb|”Toisen tasavallan” lippu vuodelta 1887. Guiguesin ja Quartierin valmistelemat Trajane ja hänen kannattajansa julistivat Guayanan itsenäisen tasavallan perustetuksi Cunanissa 23. lokakuuta 1886. Julistuksen mukaan tasavaltaa tultaisiin hallitsemaan Ranskan lakien mukaan. Sen elinikäiseksi presidentiksi nimitettiin Jules Gros, joka ei ollut koskaan käynyt alueella mutta loi sille kirjoituksissaan suuren tulevaisuuden.
Guigues ja Quartier matkustivat seuraavaksi Englantiin, jossa he yrittivät tuloksetta saada rahoitusta hankkeelleen. Presidentti Gros ryhtyi luomaan valtiolleen kansainvälistä uskottavuutta. Uusi kansakunta sai tunnuslauseen, lipun, rahayksikön ja virallisen lehden, jossa Guigues nimitettiin pääministeriksi, Quartier julkisten töiden ministeriksi ja Guadeloupella virastaan erotettu isä Jean uskontoministeriksi. Musiikinopettaja Hilarion de Croze sävelsi Cunanin juhlamarssin pianolle ja trumpetille. Sijoittajien houkuttelemiseksi Gros perusti Cunanin tähden ritarikunnan, jonka kunniamerkin sai joukko liikemiehiä ja kulttuurihenkilöitä. Presidentin ympärille kerääntyi avustajia, joista tärkein oli sittemmin epäsuosioon joutunut tasavallan pääkonsuli Louis Boisset. Pariisin lehdistö seurasi uuden valtion poliittisia kärhämiä nauruaan pidättelemättä.
Ranskan ja Brasilian viranomaisia asia ei huvittanut lainkaan. Ulkoministeri Léopold Flourens julkaisi syyskuussa 1887 lausunnon, jonka mukaan Ranskan hallitus ja Brasilian keisari eivät hyväksy ”muutamien henkilöiden yrityksiä niin sanotun Cunanin tasavallan perustamiseksi”. Ranskan Guayanan kuvernööri määrättiin estämään Guiguesin ja Grosin pääsy kiistanalaiselle alueelle.
Pääministeri Guigues yritti pelastaa tilanteen syrjäyttämällä presidentin ja julistamalla Cunanin Ranskan alaiseksi ”vapaaksi siirtomaaksi”. Jules Gros hyväksyi uuden lipun ja ryhtyi taistelemaan asemastaan. Kahden englantilaisen lähestymä Gros lupasi heille kaikki kaivosoikeudet, ja vuonna 1888 perustettiin liikeyritys Guiana Syndicate, jonka johtajana toimi englantilainen James Morisson Burnup. Presidentille luvattiin vastineeksi yli 100 000 frangia ja 15 000 frangin vuositulot. Myös Guiguesin oli määrä saada osuutensa hankkeesta, joka ei koskaan toteutunut.
Kesällä 1888 Ranskan Guayanan pääkaupunkiin Cayenneen saapui kapteeni Trajane, jonka mukaan mitään Cunanin tasavaltaa ei ollut koskaan ollut olemassakaan, ja paperit sen perustamisesta oli tehty ilman hänen osanottoaan cayennelaisessa kapakassa. Valtio, joka oli ollut olemassa lähinnä Jules Grosin lapsenomaisessa mielikuvituksessa, jäi unohduksiin hänen kuoltuaan vuonna 1891.
Jälkinäytös
Yhteenoton seurauksena Ranska ja Brasilia päättivät vuonna 1897 alistaa rajakysymyksen sveitsiläisen lautakunnan ratkaistavaksi. Vuonna 1900 valmistuneen ratkaisun mukaan kiistelty alue kuului historiallisten todisteiden perusteella Brasilialle. Ranska tyytyi päätökseen, koska suhteet Brasiliaan olivat sille tärkeämpiä kuin muutenkin lähes hyödytön Guayana.
Toinen jälkinäytös
Vuonna 1902 Pariisin seurapiireihin ilmestyi Cunanin vapaavaltion presidenttinä esiintynyt ranskalainen Aldophe Brezet. Hän jakoi kunniamerkkejä, nimitti konsuleita ja solmi liikesuhteita mutta paljastui sittemmin huijariksi ja joutui vetäytymään näyttämöltä.
Lumiheinät
Lumiheinät (Chionochloa) on heinäkasvien (Poaceae) heimoon kuuluva kasvisuku. Sukuun kuuluu 25 lajia.
Hilma
Hilma on alkujaan saksalainen, myös Suomessa yleinen naisen etunimi. Hilman nimipäivä on 21. marraskuuta. Nimi johtuu alkujaan saksan kielen taivasta tarkoittavasta sanasta Himmel.
Suomessa on vuoden 2019 loppuun mennessä ollut 26 776 Hilma-nimistä henkilöä, joista 6 on miehiä.
Tunnettuja Hilmoja
Listan henkilöt ovat suomalaisia, ellei toisin mainita.
Porin Ässien SM-liigakausi 1990–1991
Porin Ässien SM-liigakausi 1990-1991 oli jääkiekkoseura Porin Ässien 15. kausi jääkiekon SM-liigassa ja 35. kausi Suomen jääkiekon korkeimmalla sarjatasolla. Edellisellä kaudella joukkue oli pelannut 1-divisioonaa. Päässyt liigakarsintoihin ja voittanut niissä Joensuun-kiekko pojat nousten yhden vuoden divisioonavisiitin jälkeen takaisin pääsarjaan.
Ässien kausi alkoi 16.9.1990 Porissa hallitsevaa mestaria TPSsää vastaan 0-3 tappiolla. Ja päättyi 24.2.1991 kotona Jokereita vastaan 10-2 voitolla.
Lähtökohdat kauteen
Uuteen liigatulemiseen oli Ässien siinä mielessä helppo lähteä, että divari oli kasassa liigatason joukkue, ja valmentajien avulla liigatason tekeminen pidettiin yllä. näiden seikkojen takia edellisestä kaudesta muodostuikin niin voittoisa. Traagisena menetyksenä koettiin kuitenkin Ässien Riialaisvahvistuksen Vladimir "Papa" Durdinin kuolema kesällä 1990. Hänen oli määrä pelata Ässissä kevääseen 1992 asti. Hänen tilalleen tuli niin ikään Riiasta Andrei Piatanov. 1-divisioonasta Ässiin tuli hyökkääjä Jari Korpisalo. Päävalmentajana jatkoi edelliskauden sankari Matti Keinonen, hänelle tarjottiin jopa 3 vuoden suoraa sopimista, mutta "Mölli" itse halusi mennä vuosi kerrallaan. Osittain divisioonakauden voittoputkien takia odotettiin Ässiltä ehkä liiankin paljon liigaan paluukaudeltaan. Vaikkei edellisen kauden veroisista putkista ei edes haaveiltu.
Ensimäisestä 10 pelistä tuli 4 voittoa. Tätä voitiin pitää keskitason suorituksena, mutta mitä pidemmälle runkosarjaa mentiin, kävi voittojen ottaminen vaikeammaksi. Joukkuetta syytettiin varsin ailahtelevaksi. Esimerkiksi lokakuun keskivaiheilla se pystyi voittamaan Ilveksen ja Jokerit sekä tasaamaan Tepsin. Mutta heti perään tuli 4 pelin jakso, jossa hävittiin SaiPalle 13-4, Jypille 1-4, Tapparalle 3-12 ja Lukolle 9-0. Marraskuun loppuun mennessä Ässillä oli kasassa 22 pelistä yhteensä 8 voittoa, 1 tasapeli ja 13 tappiota. Eli siis 34 pisteen tahdissa, mikä olisi tarkoittanut sitä, että runkosarjan päätteeksi edessä olisi ollut liigakarsinnat. Tämä riitti seurajohdolle, ja Matti "Mölli" Keinonen joutui näin ensimmäiseksi Ässien valmentajaksi joka sai potkut kesken kauden. Mölli tosin löysi melkein heti uuden pestin Rauman Lukosta, Ässille sopi tämä kuvio, näin ei Möllille tarvinnut maksaa loppukauden palkkaa. Tilalle nostettiin A-nuorista Vasili Tihonov. Nimi oli kiekkomaailmalle tuttu, sillä Vasilin isä Viktor Tihonov oli tunnettu Neuvostoliiton valmentaja.
Tihonovin aika
Vasili oli nuori mutta intohimoinen ja koulutettu valmentaja. Heti ensimmäisessä pelissä Porissa kaatuikin TPS 3-1. Tammikuun alussa tuli komea 5 voiton putki. Ässät nousi vaihdoksen myötä taistelemaan viimeisessä playoff paikasta. Tämä paikka jäi lopulta 2 pisteen päähän, ja Ässät jäi näin sijalle 8.
Tihonov valmensi Ässiä 22 pelin ajan, kuten Keinonenkin. Tihonovin aikana tuli 12 voittoa, 2 tasapeliä ja 8 tappiota. Ässät siis nosti profiiliaan niin, että karsintaviivan sijaan lähempänä oli playoff viiva.
Tapani Kangas
thumb|250px|Tapani Kangas Tapani "Tapsa" Kangas (s. 16. helmikuuta 1980 Kauhava) on säveltäjä, sanoittaja, trubaduuri ja muusikko sekä Celesty-yhtyeen kitaristi, joka oli mukana myös The Knob -yhtyeessä kitaristi-laulajana. Tapanin uusin yhtye on Bileorkesteri Komia!.
Tapani Kangas on kotoisin Kauhavalta. Hänen tämänhetkinen kotikuntansa on Helsinki.
Tapani on vuodesta 2008 alkaen toiminut trubaduurina, ja keikkailee mm. laivoilla, yksityistilaisuuksissa sekä ravintoloissa.
Kangas on kauhavalaisen muusikon Kullervo Jylhän tyttärenpoika.
Muut yhtyeet
Kangas soitti opiskeluaikoinaan opiston yhtyeessä The Kalewalaiset ja on myös tehnyt kappaleita useiden projektinimikkeiden alla, esimerkiksi: Warriors of Cau`hava.
Kangas on soittanut myös useissa projekteissa ja yhtyeissä tuuraavana ja vierailevana muusikkona.
Kankaan musiikinharrastus ei kuitenkaan rajoitu rockmusiikkiin, sillä musiikin monitaiturina tunnetun Tapanin musiikillisiin saavutuksiin kuuluu Celesty yhtyeen tuotantoon sävelletyt/sovitetut sinfoniaorkesteriosuudet yhdessä Jere Luokkamäen ja muun yhtyeen kanssa, sekä mm:Iskelmäkaraokekisan voitto Seinäjoella järjestetyssä Iskelmäkaraokekilpailussa 2008. Karaoken MM-kisafinaali 2009. Akustiset trubaduurikeikat ympäri suomen sekä laivoilla ja useat vierailut Tartu Mikkiin ohjelmassa.
Tapani soitti myös varajäsenen ominaisuudessa kitaraa "Lantsa & Big Späm - Juice Leskinen Tribute band" yhtyeessä. Sekä tekee Trubaduurikeikkoja yms. muita erikoiskokoonpanoja.
Tapani oli myös yhtenä vierailevana solistina edesmenneen Sentenced kitaristin Miika Tenkulan muistokonsertissa Oulussa 18.4.2009, jossa Tapani esitti Sentencedin kappaleen "Sun Wont Shine" taustalla Sentenced coverbändi.
Kangas sijoittui Tangomarkkinoilla 2010 kolmanneksi ja oli yleisön suosikki persoonallisella esiintymistyylillään sekä tuomalla uutta näkökulmaa hieman vanhakantaiseksi kulminoituneeseen Tangomarkkinaperinteeseen.
Tapani osallistui Tangomarkkinoille myös vuonna 2011 jolloin saavutti toistamiseen kolmannen sijan.
Yūdachi (1936)
Yūdachi oli Keisarillisen Japanin laivaston Shiratsuyu-luokan hävittäjä toisessa maailmansodassa.
Valmistus
Alus tilattiin Sasebon laivastontelakalta, missä köli laskettiin 16. lokakuuta 1934. Alus laskettiin vesille 21. kesäkuuta 1936 ja valmistui 7. tammikuuta 1937.
Palvelus
Alus upotettiin 13. marraskuuta 1942.
Mikko Järvinen
Mikko Järvinen voi tarkoittaa seuraavaa henkilöä:
Valkoselkätikka (kirja)
Valkoselkätikka on Kimmo Martiskaisen kirjoittama ja Kimmo Taskisen kuvittama kirja uhanalaisesta valkoselkätikasta. Teoksen on kustantanut Moreeni.
Kimmo Martiskainen on lintuharrastaja, joka on seurannut valkoselkätikan elämää vuosikymmeniä. Kuvat on ottanut lintuja harrastuksekseen valokuvaava Helsingin Sanomien valokuvaaja ja graafikko Kimmo Taskinen, joka on kuvannut vuosia myös mm. autoja. Teoksessa on kerrottu valkoselkätikasta lajina: tunnistaminen, ominaispiirteet, levinneisyys, käyttäytyminen ja ravinto. Myös sen elinympäristöä käsitellään. Oma osuutensa on lajin historiasta kaskimaiden linnusta häviäjäksi taistelussa tehometsätaloudelle.
Osmo Honkanen
Honkasen sävellystuotanto kattaa niin orkesteri-, kuoro- kuin kamarimusiikkiakin, missä yhden keskeisen osan muodostavat teokset uruille tai urut sisältäville kokoonpanoille. Hänen teoksiaan on tallennettu äänitteille, esitetty konserttien lisäksi radiossa ja televisiossa, useissa Euroopan maissa sekä Euroopan ulkopuolella mm. Israelissa ja Japanissa. Sävellyskilpailuvoittoja ja palkintosijoja Honkanen on saavuttanut 1988 lähtien useissa kansallisissa ja kansainvälisissä kilpailuissa Suomessa ja ulkomailla.
Vuosina 1989–2017 Osmo Honkanen toimi kirkkomuusikkona Helsingin Mikaelin seurakunnassa. Vuodesta 2017 alkaen hän toimii Tampereen tuomiokirkkoseurakunnan johtavana kanttorina.
Paris Jackson
Paris-Michael Katherine Jackson (s. 3. huhtikuuta 1998) on yhdysvaltalainen näyttelijä, aktivisti ja malli. Hän on Michael Jacksonin ja Debbie Rowen toinen lapsi ja ainoa tytär.
Varhainen elämä
vasen|pienoiskuva|Vasemmalta oikealle Paris, Prince ja Bigi (Blanket) Paris-Michael Katherine Jackson syntyi 3. huhtikuuta 1998 Beverly Hillsissä Kaliforniassa. Paris Jackson sai etunimensä Ranskan pääkaupungin mukaan, jossa hän sai väitetysti alkunsa. Hän on sisaruskatraansa keskimmäinen lapsi, Michael Jacksonin ainoa tytär ja tämän sen aikaisen vaimon Debbie Rowen nuorempi lapsi. Hänellä on yksi vanhempi veli, Michael Joseph Jackson Jr. (kutsumanimeltään Prince) ja yksi nuorempi velipuoli, Prince Michael Jackson II (kutsumanimeltään Blanket). Michael Jackson toimi koko Parisin lapsuuden hänen yksinhuoltajanaan, kun sai täydet huoltajuusoikeudet erottuaan Rowesta vuonna 1999. Rowe sopi erossa Michaelin kanssa, että kasvattaisi Parisin ja Princen yksin. Paris varttuikin Neverland Ranchillä isänsä ja veljiensä kanssa.
Vuonna 2010 Jackson ja hänen veljensä antoivat haastattelun Oprah Winfreylle heidän isoäitinsä Katherinen ja serkkujensa kanssa viettämästään elämästä sen jälkeen, kun hänen isänsä kuoli. Paris Jackson ja hänen veljensä Prince noutivat myös Lifetime Achievement -palkinnon vuoden 2010 Grammy Awardseissa isänsä puolesta. Paris Jackson ja hänen veljensä Prince kävivät Buckleyn yksityiskoulua Sherman Oaksissa, Kaliforniassa. Siellä Paris pelasi lippujalkapalloa, baseballia ja harrasti cheerleadingia. Jackson valmistui koulusta vuonna 2013.
Jacksonia häiritsi seksuaalisesti tuntematon vanhempi mies hänen ollessaan 14-vuotias. Tämä trauma yhdessä nettikiusaamisen kanssa ajoi hänet yrittämään itsemurhaa kolme kertaa. Viimeinen yrityksen jälkeen hänet lähetettiin terapeuttiseen kouluun Utahiin. Jackson kertoi, että koulu auttoi häntä voittamaan masennuksen.
Ura
Vuonna 2011 Jackson kävi Lundon's Bridge and the Three Keys lasten fantasiaelokuvan koekuvauksissa, mutta rooli ei kuitenkaan koskaan toteutunut. Toukokuussa 2012 Jackson pääsi People-lehden Most Beautiful -luetteloon. Jackson antoi useille lehdille haastatteluita ja esiintyi myös niiden kansikuvissa vuoden 2017 aikana. Tammikuussa 2017 Jackson esiintyi Rolling Stone- lehden kannessa ja antoi lehdelle haastattelun. Maaliskuussa 2017 Jackson allekirjoitti mallisopimuksen IMG Modelsin kanssa. Samassa kuussa Jackson teki debyyttinsä näyttelijänä, esiintyen vierailevana tähtenä Foxin ohjelmassa Star. Vuoden 2017 aikana Jacksonista kirjoitettiin artikkelit vielä Harper's Bazaar-, Teen Vogue-, Vogue Australia ja L'Uomo Vogue- lehtiin.
Jacksonin teki kokoillan elokuvan debyyttinsä komediaelokuvassa Gringo vuonna 2018.
Jackson ja muusikko-laulaja Gabriel Glenn perustivat The Soundflowers -nimisen musiikkiduon ja esiintyivät ensimmäisellä keikkallaan Canyon Sessions -tapahtumassa 23. kesäkuuta 2018 kappaleillaan "Daisy" ja "In the Blue". Duossa Jackson lauloi ja soitti ukulelea, Glenn myös lauloi ja soitti akustista kitaraa. The Soundflowers julkaisi EP:n vuoden 2020 kesäkuussa. Pari erosi myöhemmin kesällä. Jackson esiintyi televisiosarjan Scream kolmannella kaudella.
Alaluulajan piiri
Alaluulajan piiri sijaitsee Luulajan kunnassa Ruotsissa. Sen väkiluku on.
Aiheesta muualla
thumb|left|Luulajan kunnan piirit
Aadolf Tikkanen
Aadolf Tikkanen (1850 – 27. tammikuuta 1916 Kuluntalahti ) oli suomalainen maanviljelijä ja valtiopäivämies.
Maanviljelijä, kunnallismies Aadolf Tikkanen Kajaanin maalaiskunnasta oli talonpoikaissäädyssä Kajaanin tuomiokunnan edustaja valtiopäivillä 1904–1905.
Morgonlandet
Morgonlandet on Kemiönsaaren kunnassa Hiittisten kaakkoispuolella sijaitseva Saaristomeren ulkosaari, joka on tunnettu jo vuosisatojen ajan Hangon saariston viimeisenä suojasatamana. Se sijaitsee noin 12 kilometriä länsilounaaseen Hankoniemen eteläkärjestä, noin 19 km kaakkoon Hiittisten Rosalasta ja noin 12 km itään Bengtskärin majakasta. Saari on noin 15 hehtaarin laajuinen kalliosaari, joka kuuluu kokonaisuudessaan luonnonsuojelualueeseen osana Saaristomeren kansallispuistoa. Sen keskellä sijaitsee noin hehtaarin laajuinen rehevä metsäinen osa. Saarella sijaitsee yksi asuinrakennus ja siellä on jäljellä joitain toisen maailmansodan aikaisia linnoitteita ja puolustusrakennelmia.
Morgonlandetin lounaispuolelta on löydetty kivihiililastissa olleen kaksimastoisen kauppalaivan hyväkuntoinen hylky. Kauppalaivan arvellaan uponneen 1800-luvulla. Aluksen pituus on noin 26 metriä ja leveys noin 6 metriä.
Lakewood (Colorado)
Lakewood on kaupunki Jeffersonin piirikunnassa Coloradon osavaltiossa Yhdysvalloissa. Sen väkiluku oli vuoden väestönlaskennassa 142 980. Lakewood perustettiin 1889 ja sai kaupunkioikeudet vuonna 1969.
Väestö
Kaupungin asukkaista 70 prosenttia on valkoisia ja 21,27 prosenttia latinalaisamerikkalaisia ja 2,97 prosenttia aasialaisia. 94,8 prosenttia asukkaista on Yhdysvaltain kansalaisia. Kaupungin väestön keski-ikä on 38,5 vuotta.
Pueblo
Pueblo on kaupunki Yhdysvaltain Kalliovuorten alueella sijaitsevassa Coloradon osavaltiossa. Sen pinta-ala on 117,5 km² (vettä 0,8 km²) ja asukasluku 104 877 (2009). Asukkaista 76 % on valkoisia, 44 % on latinoverta. Kaupunki on perustettu vuonna 1842.
Harusame (1935)
Harusame oli Keisarillisen Japanin laivaston Shiratsuyu-luokan hävittäjä toisessa maailmansodassa.
Valmistus
Alus tilattiin Maizurun laivastontelakalta. Sen köli laskettiin 3. helmikuuta 1935 ja alus laskettiin vesille 21. syyskuuta 1935. Alus valmistui 26. elokuuta 1937.
Opel Vectra
Opel Vectra on Opelin vuosina 1988–2008 valmistama ylemmän keskiluokan automalli, joka korvasi Opel Asconan. Nimi Vectra kehitettiin tietokoneella niin, ettei se merkitse mitään, mutta on helppo lausua kaikilla kielillä. Vuosina 1988–1995 Vectra tunnettiin Isossa-Britanniassa nimellä Vauxhall Cavalier (tämän jälkeen Vauxhall Vectra), ja Australiassa autoa myytiin Holden-merkkisenä koko sen historian ajan. Vectran seuraajaksi tuli Opel Insignia.
Alghero
Alghero (, sardiksi S'Alighera) on kaupunki Sardinian saaren luoteisosassa Italiassa, Sassarin maakunnassa. Kaupungissa on runsaat 40 000 asukasta.
Algherossa on perinteisesti puhuttu vanhaa katalaanin murretta algareesia, jonka Kataloniasta tulleet valloittajat toivat alueelle karkotettuaan alkuperäisen sardinkielisen väestön 1300-luvun loppupuolella. Kaupungin viralliseksi kieleksi tuli 1600-luvulla espanja ja myöhemmin italia. Vielä nykyäänkin suuri osa Algheron asukaista ymmärtää Algheron katalaania.
Historia
thumb|260px|Piazza Civica vanhassakaupungissa
Nykyisen kaupungin alue on ollut asutettuna esihistoriallisilta ajoilta lähtien. Nuraghe-sivilisaatio on vallinnut alueella 1500-luvulta eaa. lähtien, ja kaupungin ympäristöstä on löydetty foinikialaisten rakennusten jäänteitä.
Algheron perusti linnoitetuksi satamaksi vuonna 1102 genovalainen Dorian perhe. Suku hallitsi kaupunkia vuosisatojen ajan, lyhyttä Pisanon suvun valtakautta (1283–1284) lukuun ottamatta. Vuonna 1353 kaupungin valtasivat aragonilaiset, ja myöhemmin se kasvoi katalonialaisten ja aragonilaisten muuttajien ansiosta. 1500-luvun alussa Alghero sai kuninkaan kaupungin aseman (ciutat de l'Alguer) ja kehittyi taloudellisesti.
Fasistien valtakaudella maailmansotien välissä aloitettiin läheisten Fertilian ja S.M. La Palman lähiöiden rakentaminen ja kaupunkia ympäröiviä soita kuivatettiin. Malariaa esiintyi läheisellä maaseudulla kuitenkin 1950-luvulle asti. Toisen maailmansodan aikana Algheron vanhakaupunki kärsi pahoja vaurioita pommituksissa, mutta sodan jälkeen kaupungista tuli suosittu turistikohde.
Kaupungin suojeluspyhimys on arkkienkeli Mikael.
The House of Blue Light
The House of Blue Light on Deep Purplen vuonna 1987 julkaistu kahdestoista studioalbumi ja toinen, joka julkaistiin uudelleen yhdistyneeltä Mark II -kokoonpanolta.
Albumi ei menestynyt, ja rumpali Ian Paice on kertonut, ettei kuuntele kyseistä levyä koskaan siihen liittyvien huonojen muistojen vuoksi.
Kappaleet
A-puoli B-puoli
Puebla
Puebla on osavaltio Meksikossa. Myös sen pääkaupunki on nimeltään Puebla. Osavaltion pinta-ala on 34 290 neliökilometriä ja asukasluku noin 6,5 miljoonaa (2020). Osavaltio jakautuu 217 kuntaan.
Heikki Saari (pappi)
Heikki Saari (25. helmikuuta 1879 Soini – 7. lokakuuta 1958 ) oli suomalainen pappi ja lähetyssaarnaaja. Hän toimi pappina Suomen lähetysseurassa ja teki lähetystyötä Ambomaalla vuosina 1903–1911, 1917–1922, 1924–1931 ja 1933–1947. Hän oli myös virsirunoilija ja kirjoitti sanat virteen numero 254 Sun työhös, Jeesus, kutsun sain.
Hotelliketju
Hotelliketju on yritysketju, jolla on samankaltaisia hotelleja enemmän kuin yksi. Hotellit voivat olla hallinnollisesti osa samaa yritystä, tai ne voivat toimia franchise-periaatteella siten, että kunkin hotellin omistaa eri taho, mutta hotellin ulkoinen ja sisäinen ilme ovat yhdenmukaisia, hotelleissa käyvät samat etukortit ja alennustarjoukset. Hotellit voivat myös hyödyntää mainontaa ja markkinointia sekä ostotoimintaa yhdessä saavuttaen mittakaavaetuja.
Puebla
Puebla on vuoristoista aluetta, korkeimmat huiput ovat Citlaltépetl ja Malinche.
Hotelliketju
Joitakin Suomessa toimivia hotelliketjuja ovat muun muassa:
Puebla
Pueblan kaupunki perustettiin Intiaanien kylissä vaeltelevien espanjalaisten irtolaisten asuttamiseksi. Fransiskaani Toribio Motolinía kertoo historiateoksessaan miten Uuden Espanjan toinen audiensia antoi vuonna 1531 määräyksen perustaa Ciudad de Los Ángelesin espanjalaisen irtolaisväestön asuttamiseksi ja saattamiseksi elämisen alkuun.
”Tämän kylän rakentamisen saivat aikaiseksi pienemmät veljet, jotka pyysivät Audiensialta lupaa saada rakentaa espanjalaisia varten kylän, jossa asuisi ihmisiä, jotka raivaisivat peltoja ja viljelisivät niitä samalla tavoin kuin mitä tehdään Espanjassa, johon täkäläisellä maalla on hyvin suuri valmius ja edellytykset. Kaikki eivät odota saavansa jako-osuutta intiaaneista, jonka vuoksi pitäisi perustaa kyliä, joihin koottaisiin paljon kristittyjä, jotka tällä hetkellä kuljeskelevat toimettomina maankiertäjinä. Samalla intiaanit oppisivat viljelemään maata Espanjan tapaan.”
Fransiskaani Toríbio Motolinía kertoo kaupungin perustamisesta
Toríbio Motolinía, joka oli mukana perustamassa Pueblaa, kertoo, miten Tlaxcalasta saapui tuhat intiaania auttamaan rakennustöissä. Cholulasta saapui viisisataa auttajaa. Tulijat toivat rakennustarvikkeet mukanaan. Muodostettiin asutus, jossa oli neljäkymmentä tonttia. Suunnitelmaan kuului, että kukin asukas saisi käyttöönsä kolmen kuukauden ajaksi viisikymmentä intiaania, joista kaksikymmentä maatöihin ja kolmekymmentä rakennustöihin. Alussa kylä oli epäonninen mm. runsaiden sateiden ja kylmyyden vuoksi. Paikalliset encomenderot koettivat saada rakentajien yrityksen epäonnistumaan. Vuonna 1534 paikalla oli enää kolmekymmentäkolme asukasta, joista eräs oli Marina Muños kolmen lapsensa kanssa. Mutta jo Motolinían aikana kylä oli kasvanut maan toiseksi suurimmaksi kaupungiksi.
”Intiaanit saapuivat laulaen, kantaen lippujaan rumpujen päristessä. Jotkut toiset saapuivat tanssivien poikien saattamina.”
Karanteeni (täsmennyssivu)
Karanteeni tarkoittaa seuraavia asioita:
Peittaus (siemenvilja)
Peittaus tarkoittaa siemenviljan käsittelyä peittausaineella, joka on myrkyllinen sienikasvustoa ja tuhohyönteisiä torjumaan tarkoitettu maatalouden torjunta-aine. Peitattu vilja on yleisimmin siemenviljaa, jota ei saa käyttää ruokana tai rehuna peittausaineen myrkyllisyyden takia. Yleensä peitattu vilja värjätään, jotta se olisi helpompi erottaa.
Peittauksessa on perinteisesti käytetty jauhepeittausta, jolloin käsittely on helppoa ja käsittelylaite yksinkertainen (täyttöruuviin kiinnitettävä). Jauhepeittaukseen liittyy kuitenkin kasvanut keuhkosyöpäriski. Nykyään on siirrytty käyttämään nestepeittausta, joka hoidetaan kuivurilla suoraan täyttövaunuun. Nestepeitattu siemen ei pölyä, mikä tekee sen käsittelystä helpompaa allergioista kärsivälle. Nesteellä peitatun siemenen aiheuttama keuhkosyöpäriski on myös pienempi. Tahmea peittausneste on tosin tahrivampaa kuin jauhe.
Haitat
Neonikotinoidia sisältävien peittausaineiden on epäilty olleen haitallisia pölyttäville hyönteisille kuten mehiläisille ja kimalaisille. Aineen epäillään siirtyvän kasvin varteen, mm. kukan meteen ja heteisiin, joita pölyttäjät hyödyntävät. Mehiläisillä myrkyn on epäilty aiheuttavan suuntavaiston katoamista ja kimalaisilla kuningatarkuolemia ja kasvuhäiriöitä. MTT tutkii asiaa Suomessa yhdessä Eviran, Tukesin, MTK:n, Elintarviketeollisuusliiton, Helsingin yliopiston, Suomen Mehiläishoitajain Liiton sekä Maa- ja metsätalousministeriön kanssa Neomehi-hankkeessa.
Lähteet
Betning
Porvoon Tarmo
Porvoon Tarmo on suomalainen urheiluseura, joka perustettiin 28. syyskuuta 1950. Ensimmäiset vuosikymmenensä se toimi yleisseurana, lajeinaan yleisurheilu, hiihto, lentopallo, pesäpallo, jalkapallo ja koripallo, mutta vuosina 1957–1959 se toimi lentopalloon, koripalloon ja pesäpalloon erikoistuneena palloiluseurana.
Porvoon Tarmolla on paljon koripalloilioille junioritoimintaa aktiivisesti, tarmo järjestää jokavuotisen Ensto-turnauksen aina keväisin ja pienille koripalloilioille Uusimaa-turnauksia muutaman kerran vuodessa. Tarmolla on myös paljon juniorijoukkueita ja niissä on paljon aktiivisia pelaajia. Joukkueita ovat mikro- ja minitytöt ja -pojat, c-tytöt ja -pojat, b-tytöt ja -pojat ja a-tytöt ja -pojat.
Tarmo nousi koripalloilun miesten SM-sarjaan ensimmäistä kertaa vuonna 1978, ja vuodesta 1980 lähtien seura on erikoistunut koripalloiluun. Lentopalloilu siirtyi tällöin Porvoon NMKY:lle ja pesäpalloilu Porvoon Kumurille.
Vuosina 1980–2002 Tarmo pelasi koripalloa I-divisioonassa, jossa sille on kertynyt 21 pelikautta ja 507 ottelua, mikä on enemmän kuin millään muulla seuralla Suomessa. Keväällä 2002 Tarmo nousi takaisin SM-sarjaan. Kausiksi 2009–2010 huonomman menestyksen takia Porvoon Tarmo putosi SM-tasosta 1-divisioonaan, mutta voitti melkein jokaisen ottelun ja pääsi takaisin SM-sarjaan kaudeksi 2010–2011. Kaudella 2010–2011 Tarmo voitti vain 6 ottelua ja putosi 1-divisioonaan. Erikoista tässä kaudessa oli se, että Tarmo hävisi todella monta ottelua alle 5 pisteen erotuksella.
Täynnä Tarmoa on Oskari Pastilan ohjaama dokumentti Porvoon Tarmon kaudesta 2006–2007.
Henkilökohtaiset palkinnot
Korisliigan vuoden tulokas
Korisliigan paras kuudes pelaaja
Luulajan tuomiokirkkopiiri
Luulajan tuomiokirkkopiiri sijaitsee Luulajan kunnassa Ruotsissa. Sen väkiluku on.
Aiheesta muualla
thumb|left|Luulajan kunnan piirit
Vaskilumiheinä
Vaskilumiheinä (Chionochloa rubra) on heinäkasvien (Poaceae) heimoon ja lumiheinien (Chionochloa) sukuun kuuluva kasvilaji. Vaskilumiheinä on sijoitettu myös hinojen (Danthonia) sukuun kuuluvaksi ja siitä on erotettu useita eri alalajeja.
Vaskilumiheinä kasvaa mättäinä, ja sen lehdet ovat kapeita, lähes lankamaisia. Lehtitupet ovat tummanruskeita ja korkeintaan 30 cm pitkiä. Kieleke on korkeintaan 1 mm pituinen. Lehtilavat ovat 1,2 mm leveitä ja metrinpituisia. Alapinnoiltaan lehtilavat ovat yleensä kaljuja, mutta joskus tyviosistaan pitkäkarvaisia. Kukinto on korkeintaan 45 cm pitkä ja tähkylöissä on korkeintaan yhdeksän kukkaa. Kaleet ovat korkeintaan 12–14 mm pitkät ja helpeet korkeintaan 6–8 mm pitkät.
Vaskilumiheinää kasvaa ainakin Uudessa-Seelannissa.
Vaskilumiheinää käytetään muun muassa heinämäisenä koristekasvina eli koristeheinänä.
Otavan iso tietosanakirja
thumb|Otavan ison tietosanakirjan 5. osa vuodelta 1963.
'''Otavan iso tietosanakirja. Encyclopaedia Fennica''' on vuosina 1960–1965 julkaistu 10-osainen suomenkielinen tietosanakirja. Sen toimitti Ilmari Havu ja julkaisi Otava. Sarjassa on yhteensä noin 90 000 hakusanaa. Lisäksi viimeisen osan lopussa on hakemisto, jossa on aakkosjärjestyksessä sanoja ja niiden perässä viittauksia artikkeleihin, joissa on asiaa niistä. Tavallisen hakemiston lisäksi siinä on karttahakemisto. Osa artikkeleista on lainattu Isosta tietosanakirjasta. Otavan tavan mukaisesti artikkelit on kaikkein lyhimpiä lukuun ottamatta signeerattu nimilyhentein, joiden tarkoitteet selitetään osien aluissa. Kahdeksannen osan lopussa on karttaliite. Otavan isoa tietosanakirjaa on myyty yli 100 000 sarjaa.
HMS Duchess (H64)
HMS Duchess (viirinumero H64) oli Britannian kuninkaallisen laivaston D-luokan hävittäjä maailmansotien välillä ja toisen maailmansodan alussa.
Valmistus
Alus tilattiin 2. helmikuuta 1931 vuoden 1930 laivasto-ohjelmassa Jarrowista Palmers Shipbuilding and Iron Companyltä, missä köli laskettiin 20. kesäkuuta 1931. Alus laskettiin vesille 19. heinäkuuta 1932 ja otettiin palvelukseen 24. tammikuuta 1933. Valmistuskustannukset olivat 229 367 puntaa ilman Amiraliteetin toimittamia ase- ja viestijärjestelmiä.
Palvelus
Alus oli Välimeren laivastossa, kunnes se palasi 1934 huoltoon Chathamin telakalle. Palatessaan palvelukseen se määrättiin 8. hävittäjälaivueeseen Kiinan asemalle, jossa se oli syyskuuhun 1939. Huhtikuussa 1939 laivueen nimi oli muuttunut 21. hävittäjälaivueeksi. Alus lähti 28. syyskuuta Hongkongista laivueensa mukana Singaporen, Adenin ja Suezin kautta Maltalle, jonne se saapui 12. lokakuuta. Alus liitettiin Välimeren laivastoon.
Päälliköt
Aluksen päälliköinä olivat:
Aluetiede
Aluetiede tutkii yhteiskunnan alueellisia rakenteita. Aluetiede on kiinnostunut muun muassa taloudellisten toimintojen alueellisesta järjestäytymisestä, liikennejärjestelmien muodostumisesta, maankäytöstä, aluekehittämisestä- ja suunnittelusta, poliittisesta maantieteestä ja ihmistoimintojen ja luonnon välisestä alueellisesta suhteesta.
Aluetieteessä tarkastellaan ihmisten suhdetta ympäristöönsä ja siinä tapahtuvia muutoksia. Näitä muutoksia tutkitaan alueiden tai aluejärjestelmien avulla. Keskeisiä teemoja tai näkökulmia ovat mm. maankäyttö ja ympäristön tilan seuranta, alue- ja yhdyskuntarakenteet, yhteiskunnan alueelliset kehityserot, alueiden erilaistumiseen vaikuttavat tekijät sekä alue- tai aluejärjestelmäsidonnaiset kehityksen ohjauskeinot. Tarkasteltavat aiheet ja niitä vastaavat alueet voivat vaihdella paikallisista yhden kunnan osista aina globaalille tasolle asti.
Aluetiede on tieteenalana hyvin laaja ja sen tutkimuskohteena voivat olla esimerkiksi niin yritykset, kaupungit, kunnat kuin alueelliset poliittiset ilmiötkin. Yleistäen kaikki yhteiskuntatieteiden tutkimuskohteet, joissa voidaan havaita alueellista vaihtelevuutta, kiinnostavat aluetieteilijöitä.
Aluetieteen opetus ja tutkimus alkoivat Suomessa 1965 Tampereen yliopistossa sosiaali- ja talousekologian nimellä. Aluetiedettä voi nykyään opiskella Tampereen yliopiston johtamiskorkeakoulun lisäksi myös Helsingin yliopistossa Geotieteiden ja maantieteen laitoksella, jossa aluetieteen opiskelija erikoistuu opinnoissaan suunnittelumaantieteeseen, kaupunkimaantieteeseen, matkailumaantieteeseen tai kehitysmaantieteeseen, sekä Vaasan yliopiston filosofisessa tiedekunnassa.
Aluetiedettä opiskelleet voivat toimia monenlaisissa tehtävissä. Yleisiä ammattinimikkeitä ovat muun muassa projektisuunnittelija, kiinteistöasiamies, erityisasiantuntija ja tutkija. Työpaikat ovat usein korkeakouluissa, kunnissa tai yrityksissä.